དེར་བརྟེན་རང་སྡུག་བསྔལ་མི་འདོད་པ་དང་བདེ་བ་འདོད་པ་རྒྱུ་མཚན་དུ་བྱས་ནས་གཞན་ལ་གནོད་པ་མ་བྱེད།གཞན་ལ་ཕན་བཏགས་ཟེར་བ་དེ་ཡོང་གི་འདུགདེ་རྒྱུ་འབྲས་རྟེན་འབྱུང་གི་ཐོག་ནས་བཤད་ཀྱི་ཡོད་རེད།རྒྱུ་འབྲས་ཀྱི་རྟེན་འབྱུང་ཟེར་བ་དེས་སྤྱོད་པ་འཚེ་བ་མེད་པ་དང༌།ལྟ་བ་རྟེན་འབྱུང་ཟེར་བ་སྤྱི་ཡོངས་དེའི་ཐོག་ནས་བསམ་བློ་གཏོང་རྒྱུ་རེད།དེ་ནས་ཏོག་ཙམ་ཚད་མཐོ་རུ་བཏང་བ་ཡིན་ན།དབུ་མ་པའི་གཞུང་ནས་རྟེན་འབྱུང་གི་གོ་བ་མི་འདྲ་བ་ཞིག་བླངས་ནས་ཆ་ཤས་ལ་བཏགས་པའི་རྟེན་འབྱུང་ཟེར་བ་གཅིགབརྟེན་ནས་བཏགས་པའི་རྟེན་འབྱུང་ཟེར་བ་གཅིགརྒྱུ་འབྲས་ཀྱི་རྟེན་འབྱུང་ཙམ་མ་ཡིན་པར་རྒྱུ་འབྲས་ཀྱི་རྟེན་འབྱུང་ལས་རྒྱ་ཆེ་རུ་དང་ཟབ་ཏུ་བཏང་བའི་སྐབས་སུ་རྟེན་ནས་བཏགས་པའི་རྟེན་འབྱུང་ཟེར་བ་གསུང་ཡོང་གི་འདུག